Fjalimi i presidentit Biden në sytë e opinionit ndërkombëtar
Ekspertët evropianë thotë se shumë evropianë po i ndjekin me ankth zhvillimet në Shtetet e Bashkuara ndërsa zgjedhjet e nëntorit për Kongresin, ato shtetërore dhe lokale po afrohen.  
Presidenti Joe Biden paralajmëroi të enjten se mbështetësit ekstremistë të ish-presidentit Donald Trump përbëjnë një kërcënim serioz për demokracinë amerikane. Ndërkohë, zoti Trump është duke u hetuar për mënyrën se si ka trajtuar dokumentet sekrete të mbrojtjes kombëtare. Ekspertët thonë se bota po e ndjek me interes këtë zhvillim. Presidenti Joe Biden përdori një ton shumë më të ashpër në fjalimin e tij këtë javë, duke thënë se ai beson se ish-presidenti Donald Trump dhe mbështetësit e tij përfaqësojnë një ekstremizëm që kërcënon Amerikën. Presidenti Biden tha gjithashtu se është lodhur nga gënjeshtra se zgjedhjet e vitit 2020 u "vodhën" ose "u manipuluan". tha Presidenti Biden. Ekspertja Cécile Shea, i tha Zërit të Amerikës se ajo beson se Presidenti Biden po sfidon zotin Trump tani, sepse ai po ndjen një ndryshim. thotë ekspertja Cécile Shea nga Këshilli i Çikagos për Çështjet Globale. Zoti Trump ka mohuar se ka bërë shkelje me marrjen e dokumenteve nga Shtëpia e Bardhë dhe ruajtjen e tyre në shtëpinë e tij në Florida. Ai ka sulmuar FBI-në dhe Departamentin e Drejtësisë, duke thënë se "kontrolli në shtëpinë e tij ishte një sulm tinëzar ndaj demokracisë". FBI-ja kishte arritur të siguronte një autorizim për të kryer kontroll në banesën e ish-presidentit. Të enjten, zoti Trump tha se nëse ai kandidon përsëri për president dhe i fiton ato, ai "do të shqyrtojë mundësinë" e ofrimit të faljeve për të gjithë ata që janë dënuar për krime të dhunshme lidhur me sulmin e 6 janarit në Kapitol. Publiku ndërkombëtar gjithashtu po i kushton vëmendje refuzimit të ish-presidentit Trump për të kthyer dokumentet e klasifikuara. Ekspertja Shea i tha Zërit të Amerikës se ka dëgjuar reagime të ndryshme për këtë. thotë ajo. Një ekspert, i cili punon në Belgjikë, thotë se shumë evropianë po i ndjekin me ankth zhvillimet në Shtetet e Bashkuara ndërsa zgjedhjet e nëntorit për Kongresin, ato shtetërore dhe lokale po afrohen. Eksperti i Fondit Gjerman Marshall, Ian Lesser i tha Zërit të Amerikës se mbi të gjitha, aleatët duan të shohim veprime të parashikueshme nga Shtetet e Bashkuara, gjë që sipas tij, nuk ndodhi shpesh gjatë administratës së mëparshme amerikane.